# Bangkok No°278/T906/P 10934(12).. สงสัยว่าจะเจอกับพนักงานคนละชุดกับคนอื่นๆทั้งคนครัวและพนง.บริการในวันเสาร์.. เราดวงกู๋หรืออย่างรายย#

เมื่อกลางเดือนสิงหาฯที่ผ่านมาได้มีโอกาสลองราเมงเจ้านี้ที่สาขา​ อากิฮาบาระ โตเกียว​ แล้วประทับใจกับน้ำซุปที่เข้มข้น อร่อย​ แถมบริการก็ดี

พอได้รู้ว่ามีสาขาที่นี่ก็คาดหวังไว้ว่าคงจะอร่อยเหมือนกัน บริการคงไม่น้อยหน้ากันมากนัก แถมมีโปรฯร่วมกับแอพฯนึงจองแล้วได้ลด 50% ก็ไม่รีรอชวนเพื่อนไปทาน 

พอไปถึงก็แจ้งพนักงานว่าจองผ่านแอพฯมานะ ก็ทำหน้ามึนๆใส่ ถามซ้ำว่าอะไร หลังจากนั้นก็ไปตะโกนบอกเพื่อนร่วมงานต่อ แล้วก็ย้ำกับคนครัวอีกรอบ งงสิคะ สักพักก็เอาแฟ้มกระดาษมาวางให้เราเขียนโค๊ดส่วนลด​ ชื่อ​ เบอร์​โทร​ฯ​ เลขโต๊ะ (อันนี้ไม่ได้กรอกนะคะ เพราะเราเองก็ไม่รู้ค่ะว่าโต๊ะเราเลขอะไร) โดยเจ้าแฟ้มนี่อยู่โต๊ะเราตั้งแต่อาหารยังไม่มาจนทานเสร็จ พนักงานที่นี่ขยันม๊ากกกก... จนแทบหาความกระตือรือล้นที่จะบริการลูกค้าไม่เจอ​  พนง.หญิงทั้งหลายหน้านิ่งสุด​ๆ แต่พอเราไม่รับเงินทอนยิ้มแก้มปริ​ เป็นอะไรที่ไม่อยากเจอ.. แต่ช่วงนี้ดันเจอบ่อย

สั่งราเมงชามเล็กสองชาม ได้ชามใหญ่มาชามนึง เส้นเยอะมากทานไม่หมด แถมโรยงามาเยอะมาก และเราสองคนไม่ชอบงา ก็ต้องมาตักออก ไปที่ไหนๆ เค้าก็มีถ้วยงากับครกบดมาให้นะ ซึ่งเราก็ไม่เคยได้ใช้ แต่ร้านนี้ใส่ตู้มมาเลยไม่ถาม ในรูปเมนูก็ไม่มีนะ​ ก็ต้องมาตักงาออกลงจานรองชามนั่นแหละค่ะ

มาเสริฟน้ำเอาแก้วมาวาง น้ำขวดไม่แกะไม่รินให้วางเสร็จแล้วไปเลยค่ะ ไม่เคยมาดูว่ามีจานไหนหมดมาเก็บออกไม่มี 

ที่สั่งมาลองคือ​

- ราเมนซุปกระดูกหมูไก่และผัก น้ำซุปเค็มโดด ไม่มีความเข้มข้นหรือหอมกระดูกหมูไก่ผักอย่างที่เคยทานที่อากิฮาบาระ ดีที่เส้นลวกมาไม่นิ่มมากเกินไป มีหมูชาชูมาชิ้นเดียว แต่ดีที่ซื้อเพิ่มไว้ 4 ชิ้น​ไม่งั้นคงกลายเป็นหมี่จับกังมีแต่เส้นเนื้อไม่มี

- ราเมงซุปกระเทียม น้ำซุปมันย่องใสแน๋ว รสเค็มโดดไม่กลมกล่อม ไม่เข้มข้น เส้นเยอะมากทานไม่หมด​เพราะเราสั่งชามเล็กได้ชามใหญ่มา 

- เกี๊ยวซ่าทอดกรอบดีไม่อมน้ำมัน แต่ไส้ด้านในจืดชืด ถาดใส่ตัดเป็นถ้วยน้ำจิ้มเล็กมากจิ้มลำบาก จิ้มได้ทีละครึ่ง ดีไซน์​ไม่ดีค่ะ

จบมื้อนี้ด้วยราคา​หักส่วนลดเหลือ 272.50 THB​  จ่ายไป​ 300 แล้วก็ออกค่ะ​ คหสต.ร้านนี้​เราคงไม่ได้กลับมาอีกแน่นอนนะเหนื่อยละ ไปหาร้านอื่นลองดีกว่าา

*** The rating scale for my reviews are from my personal taste with expects to adjusted for it's own categories. The same place on different days may result in different experiences. We all have different "Taste Buds",  and experience different "Service" ***